ปกติทานยาคุมกำเนิดแบบ 21 เม็ด ใน 2 แผงแรกรับประทานยาตรงตามเวลาและครบถ้วนทุกเม็ด และจะต้องเริ่มเม็ดแรกของแผงที่ 3 ในวันที่ 17 มิถุนายน ตอนนี้เดินทางไปต่างประเทศและลืมเอายาติดตัวมาด้วย กว่าจะได้กลับมารับประทานยาคือวันที่ 21 มิถุนายน เท่ากับว่าลืมทานยาเม็ดแรกของแผงที่ 3 ไป 5 วัน ดิฉันควรเริ่มทานยาแผงที่ 3 ยังไงคะ และต้องปฎิบัติตัวยอย่างไรบ้าง รบกวนสอบถามด้วยนะคะ
สวัสดีค่ะ หากต้องเริ่มทานยาคุมกำเนิดเม็ดแรกในวันที่ 17 มิ.ย. แต่ไม่ได้นำยาคุมไปทานด้วยดังกล่าว และจะกลับมาทานได้อีกครั้งในวันที่ 21 มิ.ย.นั้น แนะนำว่าในช่วงวันตั้งแต่ 17-21 มิ.ย.ควรงดการมีเพศสัมพันธ์หรือใช้ถุงยางอนามัยร่วมด้วยไปก่อน และเมื่อเริ่มทานยาคุมกำเนิดในวันที่ 21 มิ.ย. ก็ควรงดการมีเพศสัมพันธ์หรือใช้ถุงยางอนามัยต่อไปอีก 1-2 สัปดาห์ เพื่อให้ยาคุมกำเนิดได้เริ่มออกฤทธิ์ใหม่ก่อนค่ะ